ኖቫክ ጆኮቪች ካብ ኣየነይቲ ሃገር እዩ?
ተወሳኺ፦
ሻምፕዮና ቴኒስ ባይታ Australian open 2015 ተዛዚሙ ኣቓልቦ ሚልዮናት ኣፍቀርቲ ስፖርት ውድድር ቴኒስ ባይታ ዓለም ስሒቡ ክካየድ ዝቐነየ ዓመታዊ ሻምፕዮና ቴኒስ ባይታ ኣውስትራልያ 2015፡ ብዓወት ሰርብያዊ ኖቫክ ጆኮቪችን ኣመሪካዊት ሰሬና ዊልያምስን ተዛዚሙ። ኣብዚ ከም ራፋኤል ናዳልን ሮጀር ፌደረርን ዝኣመሰሉ ስሙያት ተጻወትቲ ዓለም ብኣጋ ካብ ውድድር ዝተገለፉሉ ናይ ሎሚ ዓመት ግጥማት፡ ኣብ ውድድር ደቀንስትዮ ኣመሪካዊት ሰሬና ዊልያምስ ንሩስያዊት ማርያ ሻራፖቫ ኣብ ናይ ክልተ ሰት ግጥም 6ብ3ን 7ብ6 ብምርታዕ ድምር ውህሉል ናይ ግራንድስላም ዓወታታት ናብ 19 ክብ ብምባል ስማ ኣጸዊዓ። ንሰርብያዊ ጆኮቪችን ስኮትላንዳዊ ኣንዲ ሙራይን ኣራኺቡ ልዕሊ ሰለስተ ሰዓታት ኣብ ዝወሰደ ናይ ደቂተባዕትዮ ናይ ፍጻመ ግጥም ድማ፡ ሰርብያዊ ጆኮቪች 7ብ6፡ 6ብ7፡ 6ብ3ን 6ብ0 ብምርታዕ ሓሙሻይ ዓወት ውድድር ተኒስ ኣውስትራልያ ከመዝግብ በቒዑ። ፈረንሳ ሻምፕዮን ኩዕሶ ኢድ ዋንጫ ዓለም 2015 ኮይና ብኣአንጋድነት ቀጠር ን24 ሃገራውያን ጋንታታት ዓለም ሓቚፉ ክካየድ ዝቐነየ ሻምፕዮን ውድድራት ኵዕሶ ኢድ ዓለም 2015 ብዓወት ሃገራዊት ጋንታ ፈረንሳ ተፈጺሙ። ኣብቲ ኣአንጋዲት ሃገር ካብ ትጽቢት ብዙሓት ወጻኢ ብብቕዓት ጸወታን እንግዶትን ዝተመስገነትሉ ውድድር፡ ክሳብ ንሸሞንተ ተጻወትቲ ዝተፈላለዩ ሃገራት ዜግነት ሂባ ኣብቲ ግጥም ክሳብ ፍጻመ ክትበጽሕ’ኳ እንተኸኣለት በታ ሻምፕዮን ኤውሮጳ፡ ውድድራት ኦሎምፒክን ዝኾነት ፈረንሳ፡ 25ብ23 ተሳዒራ። ንደረጃ ኣብ ዝተኻየደ ግጥም ድማ እስጳኛ ንፖላንድ ብጸቢብ 29ብ28 ብምርታዕ ተሸላሚት ነሓስ መዳልያ ኮይና።
ሰርብያ